Yama

Si Yama (Devanagari: यम o Yamarāja (यमराज), sarong dios nin kagadanan, dharma, an giya sa habagatan, asin an kinaban sa irarom kan daga na pangenot na kabtang nin relihiyon na Hindu asin Budhista, kabilang sa enot na stratum nin mga dios kan Rigvedic Hindu.Ancient History Encyclopedia. Yama. Sa Sanskrito, an pangaran niya mainterpretar na boot sabihon "kambal."
Importante man siyang dios na sinasamba kan mga taga Kalasha asin dati kan mga banwaan nin Nuristani, na nagpaparisa kan saiyang pagkaprominente sa suanoy na Hinduismo.Michael Witzel Harvard University

Sa Hinduismo, si Yama aki nin dios kan saldang na si Surya asin Sanjana, aki ni Vishvakarma.Effectuation of Shani Adoration pp. 10–15. Si Yama tugang ni Sraddhadeva Manu asin kan saiyang matuang tugang na si Yami, na ipinarisa ni Horace Hayman Wilson na nangangahulogan kan Yamuna.H.H. Wilson: The Vishnu Purana Volume 1, p. 384 Segun sa mga Veda, sinasabi na si Yama an enot na mortal na nagadan. Nin huli ta mas amay pa, siya na an nagin tagapamahala kan naghali, asin inapod na "Kagurangnan kan mga Pitrs".Shanti Lal Nagar: Harivamsa Purana Volume 1, p. 85

Naunambitan sa Pāli Canon kan Theravada Budhismo, si Yama sunod na naglaog sa mitolohiyang Budhista sa Sirangan na Asya, Sur-subangan na Asya asin Sri Lanka bilang sarong Dharmapala sa irarom nin manlaenlaen na transliterasyon. Kun minsan siya inaapod man na "Dharmaraja."

 Toltolan